b'\n_START_ARTICLE_\nGuarayu\n_START_PARAGRAPH_\nGuarayu, pleme ameri\xc4\x8dkih Indijanaca porodice Tupi-Guarani, skupine Guarayu-Siriono-Jora, naseljeno uz rijeke Rio San Miguel i Rio Blanco u gradovima Urubich\xc3\xa1, Ascenci\xc3\xb3n, San Pablo, Yaguar\xc3\xba i Yota\xc3\xba. Guarayu, \xc4\x8desto nazivani i Guarayo, ne smiju brkati sa pravim Guarayo ili Huarayo Indijancima, koji se od njih razlikuju i etni\xc4\x8dki i jezi\xc4\x8dno, i \xc4\x8dlanovi su prodice Tacanan._NEWLINE_Guarayu su sjedila\xc4\x8dko stanovni\xc5\xa1tvo koje se bavi sadnjom kukuruza, manioke, banane i drugih uvezenih kultura. Od kukuruza i manioke \xc5\xbeene izra\xc4\x91uju fermentirano pi\xc4\x87e, chichu, koju mu\xc5\xa1karci piju u velikim koli\xc4\x8dinama na svojim sve\xc4\x8danostima. U lovu su se tradicionalno slu\xc5\xbeili lukom i strijelom, dok danas imaju pu\xc5\xa1ke. Ribu love lukom i strijelom, otrovima, kopljima i mre\xc5\xbeama ._NEWLINE_U pro\xc5\xa1losti Guarayu nisu nosili odje\xc4\x87e, a dolaskom misionara prihvatili su tunike koje se proizvode od kore drveta (tapa), a danas je to odjelo bolivijskog seljaka za mu\xc5\xa1karce i duge haljine za \xc5\xbeene, \xc4\x8desto puta ra\xc4\x91ene od doma\xc4\x8deg tkanja_NEWLINE_Mrtve Guarayusi sahranjuju u njihovim kolibama, ukraene ornamentima i obojene bojama, a nakon smrti du\xc5\xa1a \xc4\x87e oti\xc4\x87i mitskom pretku Tamoiu koji \xc5\xbeivi negdje na zapadu .'